CELEX: 62018CN0681
Language: sk
Date: 2018-10-31 00:00:00
Title: Vec C-681/18: Návrh na začatie prejudiciálneho konania, ktorý podal Tribunale ordinario di Brescia (Taliansko) 31. októbra 2018 – JH/KG

28.1.2019   
            
            
               SK
            
            
               Úradný vestník Európskej únie
            
            
               C 35/9
            
         
      Návrh na začatie prejudiciálneho konania, ktorý podal Tribunale ordinario di Brescia (Taliansko) 31. októbra 2018 – JH/KG
      (Vec C-681/18)
      (2019/C 35/12)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale ordinario di Brescia
      
         Účastníci konania pred vnútroštátnym súdom
      
      
         Žalobca: JH
      
         Žalovaná: KG
      
         Prejudiciálna otázka
      
      Má sa článok 5 ods. 5 smernice 2008/104/ES (1) z 19. novembra 2008 vykladať v tom zmysle, že bráni uplatňovaniu legislatívneho dekrétu 276/2003 v znení zákonného dekrétu 34/2014, podľa ktorého: a) sa nestanovujú obmedzenia, pokiaľ ide o nadväzujúce pridelenia rovnakého pracovníka tomu istému užívateľskému podniku; b) sa zákonnosť využívania inštitútu prideľovania pracovníkov na dobu určitú nepodmieňuje uvedením technických dôvodov alebo dôvodov zohľadňujúcich požiadavky výroby, organizácie alebo zastupovania zamestnancov; c) sa ako podmienka zákonnosti využívania uvedenej formy pracovnej zmluvy nestanovuje požiadavka dočasného charakteru požiadaviek výroby užívateľského podniku?
      
         (1)  Smernica Európskeho parlamentu a Rady 2008/104/ES z 19. novembra 2008 o dočasnej agentúrnej práci (Ú. v. EÚ L 327, 2008, s. 9).